kykNET - Die Boekklub 2 en vele meer
FOTO: Armand Aucamp is eersdaags weer as Tom te sien in Die Boekklub 2.
Aanhangers van Die Boekklub sal verheug wees oor die nuus dat dié gewilde kykNET-reeks sy terugkeer na die kassie gaan maak. Maar dis nie al nie: Kykers kan uitsien na nuwe seisoene van Groen: Namibië en Slank, sowel as splinternuwe reekse soos Kook en Geniet en Elke Skewe Pot.
Lees meer oor die tydgleuf-veranderinge en belangrike datums in Julie hier.
Hier is 'n voorsmakie van wat voorlê vir kykNET-kykers in Julie:
Begin 5 Julie
Die ikoniese Kook & Geniet beklee al vir dekades lank 'n spesiale plek in baie Suid-Afrikaanse huishoudings en kombuise. Die reeks word ingelei deur die verhaal van Mev. S.J.A. de Villiers en die geskiedenis van die boek. Aanbieder Lise Swart voer onderhoude met haar dogters, Eunice en Heleen.
Begin 10 Julie
Marisa Drummond, Carien Botha, Franci Swanepoel en Carine Rous
Begin 11 Julie
Armand Aucamp en June van Merch
Een van ons gunsteling dramas is terug op kykNET vir 'n tweede seisoen. Tom en die boekklub-lede beleef saam avonture en die karakters kruip diep in kykers se harte. Gaan Tom in Merweville bly? Kom Lily terug? Kyk saam om uit te vind.
Elana Afrika-Bredenkamp en Louw Venter
Parlement Parlement is 'n skreeusnaakse paneelprogram waar komediante die parlement oorneem om die sake wat Jan Alleman die diepste raak te debateer. Dis 'n plek waar ons uiteindelik saam met ons politici kan lag, in plaas van net vír hulle. Elana Afrika-Bredenkamp is Madam Speaker en Louw Venter en Joey Rasdien die opposisie.
Begin 12 Julie
'n Toneel uit 'n vorige seisoen van Groen: Namibië
In Groen: Namibië sien ons hoe dinge werk by die rehabilitasiesentrum Naankuse en wat dit verg om 'n wilde dier te rehabiliteer en vry te laat in die natuur.
Begin 9 Julie
Laat net die gedagte aan finansiële beplanning jou in koue sweet uitslaan? Ontspan! In ons splinternuwe reeks, Jý Geld, met aanbieder Lynelle Kenned, spreek ons al daardie klein jakkalsies aan. Ons praat oor hoe jy moet beplan vir jou troue, huiskoop, kinders en aftrede en kyk saam na spaar- en beleggingsopsies vir die toekoms.
Begin 4 Julie
Elke hond kry sy dag danksy Hond se Gedagtes!
As jy wil uitvind hoekom honde die mens se beste vriend geword het en waarom dit waarskynlik nog lank so sal bly, sal dié reeks al jou vrae beantwoord. Ons kyk ook na die geskiedenis en argeologie – waar die hond vandaan kom en hoe die gewone wolf ontwikkel het oor die jare. Lizma van Zyl is die aanbieder.
Begin 6 Julie
Uit die argiewe: Rina Hugo en Johan van Rensburg
Dié dokumentêre reeks, wat vanaf Julie op kykNET uitgesaai gaan word, vertel die stories van musieklegendes soos Gé Korsten, Rina Hugo, Johan van Rensburg, Boet Pretorius en Lucas Maree.
Maandae om 21:30 op kykNET&kie en Maandae om 22:30 op kykNET
Jokl le Roux en Adam Tas
In elke episode neem ons die kyker op 'n jagtog, van kleiner tot gevaarlike wild en voëljag. Ons bespreek nie net watter kaliber of boog geskik is vir 'n bepaalde spesie in spesifieke omstandighede nie, maar deel die jagter se ervaring in die natuur – om buite te wees waar jou sintuie alles om jou anders as in die stad ervaar.
Sondae om 18:30
'n Dokumentêre leefstyl-reeks, wat daarop gemik is om die deelnemers, wat reeds elke dieet en gesondheidsdrankie op die rak probeer het, te help en te motiveer om gewig te verloor. Leandie du Randt Bosch is die aanbieder.
Kunstenaars met vele talente – Kassie-Kuiers
Jy sien hulle op die kassie. Jy luister na hulle musiek... TV sterre skitter soms ook met musiekloopbane. Kassie-Kuiers se Renaldo Schwarp gesels met Suidooster se Jawaahier Pietersen en Koortjies-aanbieder, Jonathan Rubain, oor hul musiek, eerste albums en hoe balanseer hulle beide TV- en musiekloopbane. Boonop deel hulle ook hul guilty pleasures.
'Liefde en respek' – Groen: Namibië
Marlice brei meer uit oor hoe die bobbejane se kommunikasie-sisteem werk binne-in die trop.
Wees in die natuur – Groen: Namibië
Marlice is passievol om haar liefde vir die natuur en die diereryk oor te dra na die volgende generasie toe.